Sonél Brits nuwe besturende direkteur van ATKV | Netwerk24
Deur Susan Cilliers 08 November 2018 12:30
Sonél BritsFoto: Verskaf
Sonél Brits is die nuwe besturende direkteur van die ATKV.
Luidens ’n mediaverklaring op die ATKV se webtuiste is Brits reeds sedert 2010 die maatskappysekretaris en het sy sedert Mei 2018 as besturende direkteur waargeneem.
Sy het ’n LLB-graad, asook ’n BCom-graad in regte. Bridgitte Mathews, voorsitter van die ATKV se direksie, het Brits Donderdagoggend gelukgewens en haar sterkte toegewens.
“Ons het volle vertroue in Sonél se vermoë om die ATKV as die voorkeur-taal-en-kultuurorganisasie te posisioneer vir almal vir wie Afrikaans na aan die hart lê, nasionaal en internasionaal. Die direksie glo dat Sonél die nodige standvastigheid en positiewe dinamika in die organisasie teweeg sal bring.”
Brits volg Deidre Le Hanie op, wat in Mei bedank het.
Meer oor: Atkv | Uitvoerende Hoof
ATKV vervreem met dié keuse
REGSTREEKS: Polisie 'doen niks' om Schweizer-kinders te beskerm